b'\n_START_ARTICLE_\n\xc5\xa0arpej\n_START_SECTION_\nIme\n_START_PARAGRAPH_\nIme \xc2\xbbShar Pei\xc2\xab\xc2\xa0pomeni "ko\xc5\xbeuh pe\xc5\xa1\xc4\x8dene barve". Izhaja iz dveh kitajskih pismenk, \xc2\xbbshu\xc2\xab, kar pomeni "pesek", in \xc2\xbbpei\xc2\xab, kar pomeni "ko\xc5\xbea". Ni jasno, \xc4\x8de pesek pomeni barvo (v originalu so bili barve peska) ali ob\xc4\x8dutek, ki ga dobimo, ko se dotaknemo njegove dlake.\n_START_SECTION_\nVidez\n_START_PARAGRAPH_\nZnane barve so \xc4\x8drna, smetana, rjava, rde\xc4\x8da, \xc4\x8dokoladna, modra in bledi odtenki nekaterih od teh barv. Dlaka je zelo kratka in kosmata ter na ob\xc4\x8dutek trda, kar ni obi\xc4\x8dajno. O\xc4\x8di so temne, majhne, mandljeve oblike, v\xc4\x8dasih razred\xc4\x8deno rjave._NEWLINE_Potopljene o\xc4\x8di in gube, ki zajemajo sprednji del \xc4\x8dela, pove\xc4\x8dujejo asketsko izra\xc5\xbeanje psa. U\xc5\xa1esa so majhna, precej debela in v obliki enakostrani\xc4\x8dnega trikotnika, z rahlo zaokro\xc5\xbeeno konico. Nahajajo se zelo visoko. Lobanja je ravna in \xc5\xa1iroka, precej velika v primerjavi s telesom. \xc4\x8celo in lica so prekrita z obilico drobnih gubic, ki segajo do te\xc5\xbekega podbradka. Gobec je srednje dolg._NEWLINE_Ob rojstvu ima \xc5\xa1arpej bogate ko\xc5\xbene gube, ki se zmanj\xc5\xa1ujejo v obdobju razvoja, zaradi katerih ima videz igra\xc4\x8de.\n_START_SECTION_\nZna\xc4\x8daj\n_START_PARAGRAPH_\n\xc5\xa0arpej je zelo miren in vesel pes. Kljub svoji majhnosti pa je zelo mo\xc4\x8dan in prijazen do drugih psov. Na \xc5\xbealost so ga skozi njegovo zgodovino ljudje velikokrat izrabljali tudi za pasje boje. Sedaj je pasma popolnoma izgubila svoj borilni duh in postal hi\xc5\xa1ni ljubljen\xc4\x8dek. Vseeno pa je psa potrebno peljati na kraj\xc5\xa1i sprehod vsaj enkrat na dan. Ima mo\xc4\x8dno osebnost in te\xc5\xbeko ga je vklju\xc4\x8diti v stvari, ki zanj niso zanimive.\n_START_SECTION_\nNasveti\n_START_PARAGRAPH_\n\xc5\xa0arpej je s\xc4\x8dasoma postal predvsem hi\xc5\xa1na pasma psa. Majhnost, prijaznost in prijetna osebnost ga delajo dobrega prijatelja. Kljub temu pa ne smemo pozabiti, da obstajajo nekatere bolezni, povezane z genskimi lastnostmi, ki zahtevajo stalno pozornost in pripravljenost za skrb, kar je pogosto velik izziv. To so displazija kolkov, kolen, amiloidoza ledvic.'